บาทเปิด 33.04 บาทต่อดอลล่าร์ แข็งค่า
เงินบาทเปิดตลาด 33.04 บาทต่อดอลล่าร์ แข็งค่า หลังตลาดขาดปัจจัยถือดอลลาร์ มองกรอบ 33.00-33.10
15 พ.ย. 2560

เงินบาทเปิดตลาด 33.04 บาทต่อดอลล่าร์ แข็งค่า หลังตลาดขาดปัจจัยถือดอลลาร์ มองกรอบ 33.00-33.10นักบริหารเงินจากธนาคารซีไอเอ็มบี ไทย เปิดเผยว่า เงินบาทเช้านี้เปิดตลาดที่ระดับ 33.04 บาท/ดอลลาร์ แข็งค่า เล็กน้อยจากเย็นวานนี้ที่ปิดตลาดที่ระดับ 33.07/09 บาท/ดอลลาร์บาทแข็งค่าต่อเนื่อง หลังจากที่ดอลลาร์สหรัฐอ่อนค่าลงเมื่อเทียบกับค่าเงินสกุลอื่นๆ เนื่องจากนักลงทุนยังกังวลต่อความล่าช้าในการบังคับใช้มาตรการปฏิรูปภาษีของสหรัฐ ซึ่งสะท้อนให้เห็นจากแรงเทขายในตลาดหุ้นสหรัฐ เพราะช่วงนี้นักลงทุนขาดปัจจัยที่จะกลับมาถือดอลลาร์ ประกอบกับราคาทองคำปรับตัวเพิ่มขึ้น ซึ่งแสดงให้เห็นว่า sentiment ของตลาดไม่ค่อยสดใส"ดอลลาร์ช่วงนี้อ่อนค่า แม้ตัวเลขเศรษฐกิจของสหรัฐจะออกมาดี แต่คนยังกังวลกับมาตรการปฏิรูปภาษี สะท้อนจากตลาดหุ้นที่มีแรงเทขาย ราคาทองคำก็ปรับขึ้น มี flow ขายดอลลาร์เพื่อทำกำไร จึงทำให้บาทค่อนข้างแข็งค่า" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบแคบที่ 33.00-33.10 บาท/ดอลลาร์ และยังไม่น่าจะหลุดแนวรับสำคัญไปได้